**OPĆINSKI SUD U SPLITU**

**RAZDJEL: 109**

**GLAVA: 80**

**RKP: 21004**

**OIB: 61980608934**

**OBRAZLOŽENJE GODIŠNJEG IZVJEŠTAJA**

**O IZVRŠENJU FINANCIJSKOG PLANA OPĆINSKOG SUDA U SPLITU**

**ZA 2024. GODINU**

Na temelju Zakona o proračunu („Narodne novine“br.144/21) i čl.52 Pravilnika o polugodišnjem i godišnjem izvještaju o izvršenju proračuna i financijskog plana („Narodne novine „br.85/23) izrađen je Godišnji izvještaj o izvršenju financijskog plana Općinskog suda u Splitu za 2024. godinu, koji se sastoji od Općeg i Posebnog dijela.

Opći dio Izvještaja sadrži sažetak računa prihoda i rashoda i račun prihoda i rashoda (prema ekonomskoj klasifikaciji, prema izvorima financiranja i prema funkcijskoj klasifikaciji).

Posebni dio Izvještaja sadrži prikaz rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**PRIHODI I PRIMICI**

U razdoblju od 01.01.-31.12.2024. prihodi iz Izvora 11 ostvareni su u iznosu od 15.691.514,76 EUR i u odnosu na plan od 15.729.810,00 EUR predstavljaju izvršenje plana od 99,76 % i povećanje u odnosu na isto razdoblje 2023. za 31,34%.

U razdoblju od 01.01.-31.12.2024. prihodi iz Izvora 31 ostvareni su u iznosu od 3.789,19 EUR (prihodi suda od preslika spisa i najma prostora za postavljanje caffe aparata).

U razdoblju od 01.01.-31.12.2024. prihodi iz Izvora 52 ostvareni su u iznosu od 37.512,81 EUR (prihodi suda od tekućih pomoći od općinskih i gradskih proračuna za sufinanciranje poslova obnove zemljišnih knjiga).

U razdoblju od 01.01.-31.12.2024. nisu ostvareni prihodi iz Izvora 43.

**RASHODI I IZDACI**

U razdoblju 01.01.-31.12.2024. rashodi za plaće iznosili su 10.919.278,07 EUR i u odnosu

na plan od 10.924.753,00 EUR predstavljaju izvršenje plana od 99,95 % i povećanje u

odnosu na isto razdoblje 2023. za 33,88%. Do povećanja iznosa za plaće došlo je zbog

primjene Zakona o izmjenama i dopuni zakona o plaćama sudaca i drugih pravosudnih

dužnosnika („Narodne novine br.71/23), Odluke o isplati privremenog dodatka na plaću

državnim službenicima i namještenicima („Narodne novine“ br.65/23), Odluke o isplati

dodatka na plaću državnim službenicima i namještenicima u pravosudnim

tijelima(„Narodne novine“ br.87/23), te zbog rasta osnovice službenicima i namještenicima

temeljem Dodatka I.i III. Kolektivnog ugovora za državne službenike i namještenike

(„Narodne novine“ br.127/22, 128/23). Od 01.03.2024. na snazi je Uredba o nazivima

radnih mjesta, uvjetima za raspored i koeficijentima za obračun plaće u državnoj službi

(„Narodne novine“ br.22/24), a od 01.04.2024. izmijenjen je Zakon o plaći i drugim

materijalnim pravima pravosudnih dužnosnika („Narodne novine“ br.35/24).

U razdoblju od 01.01.-31.12.2024. na kontu 3213-Stručno usavršavanje zaposlenika

ostvareni su rashodi od 8.492,49 EUR i predstavljaju troškove kotizacija za seminare i

savjetovanja te radionice na kojima su sudjelovali suci te troškove polaganja stručnih ispita

službenika suda-za 61,36 % su veći u odnosu na tekući plan i 36,60 % u odnosu na

isto razdoblje 2023. godine.

U razdoblju od 01.01.-31.12.2024. na kontu 3232-Usluge tekućeg i investicijskog

održavanja ostvareni su rashodi u iznosu od 57.345,22 EUR i za 34,27 % su veći u odnosu

na tekući plan i 79,69% u odnosu na isto razdoblje 2023. godine zbog učestalih kvarova

klima sustava čiji su troškovi popravka izrazito visoki.

U razdoblju od 01.01.-31.12.2024. na kontu 3427-Kamate za primljene zajmove od

trgovačkih društava izvan javnog sektora ostvareni su rashodi u iznosu od 3.593,86 EUR

i predstavljaju kamate za primljene zajmove temeljem ugovora o financijskom leasingu

za nabavu dugotrajne nefinancijske imovine (osobnih automobila). Navedeni iznos je veći

od planiranog iznosa od 1.460,00 EUR te su u rebalansu proračuna osigurana dodatna

sredstva.

U razdoblju od 01.01.-31.12.2024. na kontu 4221-Uredska oprema i namještaj ostvareni su

rashodi u iznosu od 2.701,37 EUR i predstavljaju rashode za nabavu uredskog namještaja

i ostale uredske opreme za potrebe suda; na kontu 4222-Komunikacijska oprema ostvareni

su rashodi u iznosu od 33,00 EUR za nabavu telefonskog aparata i na kontu 4223-Oprema

za održavanje i zaštitu ostvareni su rashodi u iznosu 2.489,50 EUR i predstavljaju rashode

za nabavu opreme za održavanje i zaštitu za potrebe suda. Navedeni rashodi u cijelosti su

financirani iz prenesenog viška iz Izvora 31-Vlastiti prihodi iz 2023.

U razdoblju od 01.01.-31.12.2024. na svim ostalim rashodima poslovanja nije bilo većih

odstupanja od planiranih za iste.

**PRIJENOS SREDSTAVA U SLJEDEĆE RAZDOBLJE**

Prijenos sredstava iz 2023. godine na izvoru 31-Vlastiti prihodi iznosi 9.130,81 EUR te na izvoru 52-Ostale pomoći iznosi 2.686,31 EUR. U razdoblju 01.01.-31.12.2024. sredstva na Izvoru 31 iz prenesenog viška iz 2023. su se koristila za nabavu dugotrajne nefinancijske imovine u iznosu od 5.223,87 EUR (navedeni iznos je ukupan iznos iskorištenih vlastitih prihoda u 2024.). U državni proračun uplaćeno je 3.789,19 EUR vlastitih prihoda ostvarenih u 2024., a u 2025. godinu ih je preneseno ukupno 7.696,13 EUR. U 2025. godinu preneseno je 2.686,31 EUR sredstava iz Izvora 52-Ostale pomoći.

Voditeljica Službe

financijsko-materijalnog poslovanja Predsjednik suda:

Katija Filipović-Grčić Dražen Maravić